Weana Schmäh

Da Weana Schmäh is a facettnreicha Hamua und a Gmiatszuastand, den wos ma dena Bewohnan vau Wean nochsogt. Des is a Oat, wia ma redt oda Sochn mocht und de wos nia gaunz ernst sei wü, nix direkt sogn mecht. A unnochaumliche Mischung:  imma a bissl schwoazza Hamua, oft grantlnd, mitunta oaglistig, meistns in freindlicha und charmanta Fuam vapockt. A bsundare Umgaungsfuam, hintagrindig, indirekt, volla Aunspülungen. A Lebmsoat, de fia Preissn imma unvaständlich bleim wiad.

Da Weana Schmäh is ned nua untrennboa mit da Weanarischn Sproch vabundn, sundan aa mit da Weana Mentalität. Da Weana Schmäh is oft sarkastisch, maungmoi aa beesoatig gmaant, owa meistns mit Hamua und an Lächln vabundn. Wean is - laut Presseberichtn - de Stod vaum Lächln..

 Variantn und vawaundte Begriff 

 Aansaschmäh: leicht durchschaubora Trick 
 Schmähtandla: Aufschneida, Liagna
 schmähstad: sprochlos, waun da da Schmäh ausgähd

 Bekaunte Vatreta mit Weana Schmäh 

 Wolfgang Ambros
 Georg Danzer
 Karl Farkas
Jazz Gitti
 Ernst Happel
 Georg Kreisler
 Hans Moser
 Johann Nestroy
 Helmut Qualtinger
 Ferdinand Raimund
 Friedrich Torberg

 Beispü fian Weana Schmäh 
 Falco: "Ah gäh, waaßt wos Horstl, ma lebt nua amoi - und so wia i glebt hob, is amoi gnua."Christoph Cöln: Der Falke als Decadent 13.06.2008 (ins Weanerische iwasetzt, so wias woascheinlich wirklich gsogt hod)
 Helmut Qualtinger: "I schupf ollas nua mit l'amour, imma wieda stua auf de Tua mit l'amour."
 Georg Danzer: "So an Oamutschgal wie dir schenk' ich an Schülling / oda na i gib da zwa du bist a Zwülling, / wäu aner allan konn doch net so deppat sein, / Hupf in Gatsch und grob di ein..."Georg Danzer: "Hupf in Gatsch")
 Sog Oida, host du heit Nocht mit'n Kaschpal in da Witzkistn gschlofn oda host an gaunzn Clown gfressn?
 "Küss de Haund gnä' Frau" sogn und "So a bleeds Trutscherl!" dengn (nua zwengan Dringgöd zum Beispü).

Beleg

Literatua
 Peter Wehle, Sprechen Sie Wienerisch? Ueberreuter, ISBN 3800031655

Kategorie:Bairische Sprache
Kategorie:Sprache (Österreich)‎
Kategorie:Wienerische Kultur
Kategorie:Humor
Kategorie:Artikel auf Wienerisch